ઇસરોના પ્રમુખ એ.એસ.કિરણ કુમારે જણાવ્યું કે, પહેલી વાર પ્રાઇવેટ કંપની કોઇ ઉપગ્રહના અભિયાનમાં જોડાઇ છે, આવનારા સમયમાં અમે હજુ વધારે કંપનીઓ સાથે ઉપગ્રહના અભિયાન થકી જોડાઇશું. આ પહેલા અમે પેલોડના લોન્ચમાં પ્રાઇવેટ કંપનીની મદદ લેતા હતા, પરંતુ આવનારા સમયમાં ઉપગ્રહના વિકાસ માટે પણ પ્રાઇવેટ કંપનીઓની મદદ લેવામાં આવશે. તો અલ્ફા ડિઝાઇનના સીએમડી એચ.એસ.શંકરે કહ્યું કે, અમને IRNSS-1Iના નિર્માણનો પણ કરાર મળી ગયો છે. IRNSS-1I આવતા વર્ષે એપ્રિલમાં લોન્ચ કરવામાં આવશે.